สังคมข่าวหุ้น
MSCI เพิ่มน้ำหนักหุ้นไทย วานนี้ตลาดหุ้นไทยบวก 2.99 จุด ปิดที่ 1,625 จุด หลังเอ็มเอฟซีไอเพิ่มน้ำหนักลงทุน งานนี้หุ้น KBANK กลับเข้าคำนวณ MSCI
MSCI เพิ่มน้ำหนักหุ้นไทย วานนี้ตลาดหุ้นไทยบวก 2.99 จุด ปิดที่ 1,625 จุด หลังเอ็มเอฟซีไอเพิ่มน้ำหนักลงทุน งานนี้หุ้น KBANK กลับเข้าคำนวณ MSCI
16 ส.ค. 2565

MSCI เพิ่มน้ำหนักหุ้นไทย
วานนี้ตลาดหุ้นไทยบวก 2.99 จุด ปิดที่ 1,625 จุด หลังเอ็มเอสซีไอเพิ่มน้ำหนักลงทุน งานนี้หุ้น KBANK กลับเข้าคำนวณ MSCI ดึงดูดเม็ดเงินลงทุนต่างชาติไม่ต่ำกว่า 5 พันล้าน ขณะที่งบไตรมาสสองบริษัทจดทะเบียนจ่อทำนิวไฮ ดันตลาดหุ้นไทยไปต่อ
JMT เข้าตาฝรั่ง ราคาเป้าหมาย 103 บาท อัพไซด์ยังเหลือเยอะ ล่าสุด MSCI เพิ่มน้ำหนักลงทุนรอบใหม่ ขณะที่ผลประกอบการ Q2/2565 กำไรดีกว่าที่คาด ดันกลุ่ม JMART โตดี อดิศักดิ์ สุขุมวิทยา ประธานเจ้าหน้าที่บริหาร บริษัท เจ มาร์ท จำกัด (มหาชน) มอง JMT เป็นหัวหอกการทำกำไร ทิศทางครึ่งปีหลังเตรียมซื้อหนี้เข้ามาบริหารได้เพิ่มขึ้น ด้วยพอร์ตที่มีคุณภาพ
SABUY พี/อีลดฮวบ เหลือ 47 เท่า จาก 100 เท่า ก่อนหน้านี้ EPS พุ่งแตะ 0.36 บาท จากเดิม 0.08 บาท หลังจากงบไตรมาสที่ 2/2565 ออกมาดีเกินคาดมาก โตกว่า 657% ต้นเดือน ก.ย. เตรียมรับวอร์แรนต์ฟรี ล่าสุดเข้าลงทุนในหุ้นสามัญในบมจ.เอเชียซอฟท์ คอร์ปอเรชั่น (AS) ต่อยอดธุรกิจใหม่ จำนวนไม่เกิน 73,720,904 หุ้น หรือคิดเป็น 15.70% ของหุ้นทั้งหมดใน AS และใบสำคัญแสดงสิทธิที่จะซื้อหุ้นสามัญของ AS ครั้งที่ 2 (AS-W2) จำนวนไม่เกิน 33,837,554 หน่วย จากปราโมทย์ สุดจิตพร และ เสาวลักษณ์ จิตสัมฤทธิ์ (กลุ่มผู้ถือหุ้นเดิมของ AS)
BAM เพิ่มพันธมิตร บัณฑิต อนันตมงคล ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM จับมือ Design Connext แพลตฟอร์มผู้ช่วยเจ้าของบ้านเพื่อสร้างและรีโนเวทบ้านได้อย่างตรงใจ ด้วยผู้ออกแบบที่เหมาะสม พร้อมด้วย Baania ผู้นำแพลตฟอร์ม Big Data ด้านอสังหาริมทรัพย์รายแรกของไทย เสริมความแข็งแกร่งทางธุรกิจร่วมกัน เพิ่มโอกาส และสร้างรายได้ให้องค์กรเติบโตอย่างยั่งยืน
GULF ขายหุ้น บมจ.กัลฟ์ เอ็นเนอร์จี ดีเวลลอปเมนท์ (GULF) จำหน่ายหุ้นที่ถืออยู่ใน Borkum Riffgrund 2 Investor Holding GmbH (BKR2 Holding) ให้แก่ Neptune1 Infrastructure Holdings Pte. Ltd. ในสัดส่วน 50.01% ด้วยมูลค่าขายทั้งสิ้น 305 ล้านยูโร หรือประมาณ 1.1 หมื่นล้านบาท โดย Gulf International Holding Pte. Ltd. (GIH) ซึ่งเป็นบริษัทย่อยของ GULF ได้เข้าทำสัญญาผู้ถือหุ้นและสัญญาซื้อขายหุ้นแล้ว
IND งบสวย พรลภัส ณ ลำพูน รองประธานเจ้าหน้าที่บริหาร บริษัท อินเด็กซ์ อินเตอร์เนชั่นแนล กรุ๊ป จำกัด พอใจผลงานงวด 6 เดือนแรกของปี 2565 กำไรสุทธิ 17.18 ล้านบาท หรือเพิ่มขึ้น 200.82%  ส่วนผลงานไตรมาส 3-4/2565 มีแนวโน้มเติบโตไม่น้อยกว่าครึ่งปีแรก รับปัจจัยบวกจากอุตสาหกรรมก่อสร้างภาครัฐขยายตัวหนุนงานโครงสร้างพื้นฐานขนาดใหญ่ มั่นใจปีนี้รายได้เข้าเป้า 20-25%
บมจ.ทาคูนิ กรุ๊ป (TAKUNI) แจงการซื้อขายหุ้นของบริษัทฯ ตามที่ได้ปรากฏในรายการซื้อขายหุ้นของบริษัทฯ ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) ในวันที่ 11 ส.ค. 2565 จำนวน 16.09% ของทุนจดทะเบียนที่ชำระแล้วของบริษัทฯ รายการดังกล่าวเกิดจากการขายหุ้นโดยฐากูร ตรีวีรานุวัฒน์ ผู้ถือหุ้นของบริษัทฯ ซึ่งไม่ได้เป็นกรรมการ และผู้บริหารของบริษัทฯ การเปลี่ยนแปลงโครงสร้างการถือหุ้นของผู้ถือหุ้นรายใหญ่ไม่ส่งผลกระทบต่อโครงสร้างการจัดการ การกำหนดนโยบายบริษัทฯ การประกอบธุรกิจ และอำนาจในการบริหารจัดการแต่อย่างใด